Ur.broj: 02-37/2022

U Zagrebu, 19.01.2022. godine

Na temelju članka 24. Temeljnog kolektivnog ugovora za službenike i namještenike u javnim službama i članka 31. Statuta Specijalne bolnice za plućne bolesti (dalje: Bolnica), ravnatelj Bolnice raspisuje

**N A T J E Č A J**

za prijem u radni odnos za radno mjesto

1. **Medicinska sestra/tehničar (m/ž) - 3 izvršitelja na neodređeno, puno radno vrijeme**

Uvjeti: SSS, završena srednja škola za medicinske sestre, odobrenje za samostalan rad

1. **Spremačica (m/ž) – 2 izvršitelja na neodređeno (puno radno vrijeme)**

Uvjet: NSS, završena osnovna škola

1. **Spremačica (m/ž) – 2 izvršitelja na određeno (puno radno vrijeme)**

Uvjet: NSS, završena osnovna škola

1. **Viši stručni savjetnik za informatiku (m/ž) – 1 izvršitelj na neodređeno (puno radno vrijeme)**

Uvjeti: VSS, završen preddiplomski i diplomski sveučilišni studij tehničke struke, 1 godina radnog iskustva na području zdravstvene informacijske infrastrukture, znanje engleskog jezika

1. **Rukovoditelj službe zaštite na radu i protupožarne zaštite (m/ž) - 1 izvršitelj na neodređeno, (nepuno radno vrijeme - na pola radnog vremena)**

Uvjeti: VSS, završen preddiplomski i diplomski sveučilišni studij tehničke struke ili specijalistički diplomski stručni studij tehničke struke ili sigurnosti, položen ispit stručnjaka zaštite na radu i zaštite od požara, 5 godina radnog iskustva u području zaštite na radu, znanje engleskog jezika

1. **Inženjer medicinske radiologije (m/ž) – 2 izvršitelja na neodređeno (puno radno vrijeme)**

Uvjeti: VŠS, završen preddiplomski stručni studij radiološke tehnologije, položen stručni ispit i odobrenje za samostalan rad.

Izrazi koji se koriste u objavljenom Natječaju, a imaju rodno značenje, koriste se neutralno i odnose se jednako na muški i ženski rod.

Kandidati koji se prijavljuju na natječaj dužni su dostaviti: vlastoručno potpisanu zamolbu/prijavu sa navedenim kontakt podacima – adresa elektroničke pošte i broj mobitela, životopis, dokaz o državljanstvu (domovnica ili osobna iskaznica), vjenčani list ili drugi odgovarajući dokaz u slučaju da je došlo do promjene prezimena kandidata, dokaz o ispunjavanju uvjeta iz natječaja (svjedodžba ad 1, 2, 3; diploma ad 4, 5, 6; odobrenje za samostalni rad ad 1, 6; dokaz o položenom ispitu stručnjaka zaštite ne radu i zaštite od požara ad 5; potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (e-radna knjižica) ne stariji od dana objave natječaja, uvjerenje da se protiv kandidata ne vodi kazneni postupak (ne stariji od 30 dana), potvrdu poslodavca ili drugu ispravu (ugovor o radu, rješenje) kojom se dokazuje traženo radno iskustvo (ad 4 i 5).

Kandidati cjelokupnu dokumentaciju dostavljaju u preslici i na hrvatskom jeziku.

Radni odnos se zasniva uz probni rad u skladu s Pravilnikom o radu.

Za posebne navode u prijavi na Natječaj, kandidati su dužni priložiti dokaze.

Kandidati koji ostvaruju pravo prednosti prilikom zapošljavanja, prema posebnom zakonu, dužni su u prijavi na Natječaj pozvati se na to pravo i priložiti svu potrebnu dokumentaciju propisanu zakonom,

kojom to potvrđuju te takvi kandidati imaju prednost u odnosu na druge kandidate, pod jednakim uvjetima.

Sukladno obvezi iz članka 103. stavka 3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), objavljujemo poveznicu na internetsku stranicu Ministarstva branitelja na kojoj su navedeni dokazi potrebni za ostvarivanje prava prednosti prilikom zapošljavanja: <https://branitelji.gov.hr/zaposljavanje-843/843> .

Kandidatom prijavljenim na Natječaj smatra se samo osoba koja podnese pravovremenu i urednu prijavu te ispunjava formalne uvjete iz Natječaja. Urednom prijavom smatra se ona koja sadržava sve podatke i priloge navedene u Natječaju. Nepotpune i nepravovremene prijave kao i prijave kandidata koji ne ispunjavaju formalne uvjete iz Natječaja i prijave bez tražene dokumentacije, neće se razmatrati.

Bolnica zadržava pravo dodatnog testiranja kandidata te zadržava pravo poništenja natječaja u cijelosti ili djelomično, bez obrazloženja.

Mole se kandidati da u prijavi točno navedu za koje radno mjesto se prijavljuju.

Prijavom na natječaj kandidat daje privolu za obradu njegovih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Bolnica jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja.

Kandidati će o rezultatima natječaja biti obaviješteni putem web stranice Bolnice.

Prijave kandidata podnose se u roku od 8 dana od dana objave Natječaja u Narodnim novinama, na adresu: Specijalna bolnica za plućne bolesti, Rockefellerova 3, 10000 Zagreb, pisanim putem uz napomenu: »Za natječaj – ne otvarati«.

Doc.prim.dr.sc. Marinko Artuković, dr. med.

Ravnatelj